《次韵谢李寅之鄂渚见寄》
元代·方回

龙沙象徼各行役，汉树江云频寄诗。
政尔一天心不隔，其好两地梦相思。
投簪得谢今无事，命驾寻盟会有时。
未爱镜湖矜敕赐，更能宣室对神釐。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。